
 A V I Z 

· asupra proiectului de Lege pentru valorificarea

·  eficientă a exporturilor de fier vechi
· În conformitate cu prevederile art.89 din Regulamentul Camerei Deputaţilor, Comisia juridică, de disciplină şi imunităţi a fost sesizată, spre dezbatere şi avizare, cu proiectul de Lege pentru valorificarea eficientă a exporturilor de fier vechi, trimis cu adresa nr.376/1999 din 2 mai 2001, înregistrată sub nr.603/XVIII/11 din  2 mai  2001.

· 

Potrivit prevederilor art.60 din Regulamentul Camerei Deputaţilor, comisia a dezbătut proiectul de lege, menţionat mai  sus, în şedinţa din 8 mai  2001, constatând următoarele:

· prin proiectul de lege supus dezbaterii, se propune reglementarea cadrului legislativ cu privire la valorificarea la export în condiţii de eficienţă a fierului vechi;

· acest proiect de lege a fost adoptat de Camera Deputaţilor la 19 octombrie 1999 şi înaintat Senatului în vederea dezbaterii şi adoptării;

· în şedinţa din 23 aprilie 2001, Senatul a respins proiectul de lege şi în conformitate cu prevederile art.75 din Constituţia României l-a trimis Camerei Deputaţilor pentru o nouă dezbatere.


Faţă de cele constatate mai sus şi  ca urmare a examinării motivelor de respingere invocate de Senat, potrivit cărora reglementările din  proiectul de lege se regăsesc în conţinutul Ordonanţei de urgenţă a Guvernului nr.16/2001 privind gestionarea deşeurilor industriale reciclabile, publicată în Monitorul Oficial nr.66 din 7 februarie 2001, membrii Comisiei juridice, de disciplină şi imunităţi au hotărât, cu majoritate de voturi, să  propună respingerea proiectului de lege supus dezbaterii, ca rămas fără obiect.



În raport de obiectul şi conţinutul său, proiectul de lege face parte din categoria legilor ordinare.

